stanford-oval/wikipedia huggingface dataset:
Bruce McLaren
Moottoriurheilu-ura

Bruce McLaren pääsi Uuden-Seelannin autourheilupiireiltä saamansa stipendin avulla ajamaan Eurooppaan Formula 2 -kisoja vuonna 1958 näytettyään kykynsä Formula 2 -luokassa kotimaassaan. Hän pääsi jopa pistesijoille ajettuaan viidenneksi Saksan GP:ssä samana vuonna. McLaren ei kuitenkaan saanut pisteitä, sillä hän ajoi kilpailun Formula 2 -luokan autolla.
Vuoden kuluttua Cooper-talli otti McLarenin F2-kilpatallinsa kuljettajaksi ja vuoden lopulla hän pääsi ajamaan tallin F1-autoa ja kiitti luottamuksesta. McLaren voitti kauden 1959 Yhdysvaltain päätösosakilpailun 22-vuotiaana. Näin hänestä tuli kaikkien aikojen nuorin GP-voittaja ja piti ennätystä hallussaan 44 vuotta ennen kuin espanjalainen Fernando Alonso voitti vuoden 2003 Unkarin osakilpailun.
Kaudella 1960 McLaren voitti yhden osakilpailun ja pokkasi kauden päätteeksi MM-hopeaa tallikaverinsa Jack Brabhamin voitettua toisen perättäisen maailmanmestaruutensa. Seuraavilla kausilla Cooper ei enää ollut yhtä ylivoimainen auto kuin 1950-luvun lopulla, mutta silti McLaren onnistui voittamaan kauden 1962 Monacon GP-kilpailun. Tämän jälkeen McLaren pyysi Charlie Cooperilta autoa, jotta hän olisi voinut osallistua talvella ajettavaan TasMan-sarjaan, mutta Cooper kieltäytyi. McLaren perusti oman tallin ja voitti TasMan-sarjan näytöstyyliin. McLarenin ei tarvinnut odottaa tallinsa ensimmäistä voittoa kauan, sillä jo syksyllä 1968 McLaren voitti omaa nimeä kantavalla autollaan Belgian osakilpailun. Voitto jäi Bruce McLarenin viimeiseksi. Päätettyään jo lopettaa kilpa-autoilijan uransa ja keskittyä kasvavalle liiketoiminnalleen, McLaren kuoli 32-vuotiaana testatessaan tallinsa Can-Am-autoa Goodwoodin radalla kesäkuussa 1970.
Bonneval (Eure-et-Loir)

| Bonneval |
| --- | --- |

 vaakuna
 Bonneval
 Koordinaatit: 48°10′56″N, 1°23′20″E 
Valtio:  Ranska
Alue:  Centre-Val de Loire
Departementti:  Eure-et-Loir
Arrondissementti:  Châteaudun
Väkiluku:  4 650
 
 Kunnan kotisivut 
Infobox OKVirheellinen NIMI-arvo: 
Bonneval on kunta Ranskassa Eure-et-Loirin departementissa Centre-Val de Loiren alueella.  Se sijaitsee Loir-joen varrella. Kunta tunnetaan lempinimellä Pikku Venetsia, koska linnoitettua kaupunkia ympäröi joen lisäksi kaivettu vallihauta.  Kaupungissa on nähtävänä keskiaikaisen linnoituksen jäänteitä sekä vuonna 857 valmistunut benediktiiniläisluostari Abbaye Saint-Florentin de Bonneval.
Tunnettuja kuntalaisia

Henri Ey, psykiatri
Abbaye Saint-Florentin de Bonneval
Aiheesta muualla

Kuvia tai muita tiedostoja aiheesta Bonneval (Eure-et-Loir) Wikimedia Commonsissa
CIE

Kansainvälinen valaistuskomissio, paremmin tunnettu ranskankielisen alkuperäisnimen lyhenteestä CIE (Commission Internationale de l´Eclairage), on voittoa tavoittelematon, tieteellinen ja tekninen organisaatio, joka on vuosia työskennellyt valon, valaistuksen ja väritieteen parissa ja kehittänyt useita väreihin ja valaistukseen liittyviä standardeja. Tunnetuimpia CIE:n standardeja ovat useimmat väriavaruusmallit ja värieromittarit.
CIE perustettiin vuonna 1913 jatkamaan aiemman Commission Internationale de Photométrie toimintaa. CIE:n tavoitteina on mahdollistaa ja edistää kansainvälistä yhteistyötä väritieteeseen ja valaistukseen liittyvissä asioissa, luoda standardeja ja tehdä julkaisuja. Organisaatiolla on kansallisia jäsenkomiteoita 41 eri maassa, myös Suomessa.
Organisaatio

CIE jakaantuu kahdeksaan osastoon, joista jokaisessa on valoon ja valaistukseen erikoistunut tekninen komitea.
Näkö ja väri
Valon ja säteilyn mittaaminen
Sisätilat ja valaistussuunnittelu
Liikenteen valo ja signaalitekniikka
Ulkovalaistus ja muut sovellukset
Valobiologia ja valokemia
Valaistuksen yleiset piirteet
Kuvateknologia
Tunnettuja standardeja

CIE 1924 fotooppinen valotehofunktio
CIE 1931 XYZ -väriavaruus
CIE 1976 L*a*b ja  L*u*v-väriavaruudet
CIE76, CIE94 ja CIEDE2000 -värieromittarit
CIE standardivalaisin
Convergència Democràtica de Catalunya

Convergència Democràtica de Catalunya (esp. Convergencia Democrática de Cataluña, CDC, yleensä vain Convergència) oli Kataloniassa toimiva puolue. Puolueen perusti alkujaan Jordi Pujol 1974. Puolue oli ALDE:n ja Liberal Internationalin jäsen.
Vuosina 1980–2015 puolue muodosti kristillisdemokraattisen Unió Democràtica de Catalunyan kanssa vaaliliiton Convergència i Unió.
Convergència muutti suuntaansa 2010-luvun aikana kannattamaan Katalonian itsenäisyyttä, mikä johti pitkäaikaisen koalition hajoamiseen.
Perustaja Jordi Pujolin liittyineiden talousskandaalien ja korruption vuoksi  Artur Mas muodosti 2016 uuden puolueen Partit Demòcrata Europeu Català.
Bruniquel

Bruniquel
Bruniquel [bʁyni.kel] on Ranskan kunta Occitanien alueella Tarn-et-Garonnen departementin kaakkoisrajalla. Kunnan asukasluku vuonna 2014 oli 611. Se kuuluu Tarn-Tescou-Quercyn kantoniin Montaubanin arrondissementissa. Bruniquel sijaitsee noin 40 kilometriä Montaubanista itään.
Bruniquelin nähtävyyksiin kuuluu kukkulan huipulla sijaitseva linna, linnoitettu kylä ja siellä sijaitseva Maison Payrol 1200-luvulta peräisin olevine seinämaalauksineen. Bruniquel kuuluu kauneimpien ranskalaiskylien järjestöön Les Plus Beaux Villages de France, johon Tarn-et-Garonnen departementista kuuluu kaksi muutakin kylää, Auvillar ja Lauzerte, ja lisäksi Bruniquelin lähinaapuri Puycelsi Tarnin departementin puolella.
Aiheesta muualla

Kuvia tai muita tiedostoja aiheesta Bruniquel Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Bruniquel
Käännös suomeksi
Bonneville (Haute-Savoie)

| Bonneville |
| --- | --- |
 Suihkulähde ja kaupungintalo
 vaakuna
 Bonneville
 Koordinaatit: 46°04′47″N, 6°24′05″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Bonneville
Pinta-ala:  
 – Kokonaispinta-ala:  27,2 km²
Väkiluku (2015):  12 619 
 – Väestötiheys:  464 as./km²
Kunnan numero:  74042
 
 Kunnan kotisivut 
Infobox OKVirheellinen NIMI-arvo: 
Bonneville on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Arvejoen rannalla, noin 30 kilometriä Geneven kaupungista kaakkoon.
Château de Bonneville
Kunnan nähtävyyksiä on 1200-luvulla rakennettu linna Château de Bonneville. Se on tyypillinen savoijiainen puolustuslinna. Ne rakennettiin säännöllisen neliön muotoiseksi, jonka jokaisessa kulmassa oli sylinterimäinen torni. Linnan torneista vain kaksi on säilynyt. Linna muutettiin vankilaksi 1500-luvulla, jollaisena se toimi toisen maailmansodan loppuun saakka.
Tunnettuja kuntalaisia

Antoine Dénériaz (s. 1976), alppihiihtäjä
Karine Ruby (s. 1978), lumilautailija
Aiheesta muualla

Kuvia tai muita tiedostoja aiheesta Bonneville (Haute-Savoie) Wikimedia Commonsissa
Beyond the Self

| Beyond the Self Fractal Gates |
| --- | --- | --- |

Studioalbumin tiedot
 Julkaistu: 18. helmikuuta 2013
 Tyylilaji: progressiivinen metalli melodinen death metal
 Kesto: 50.36
 Levy-yhtiö: Great Dane Records
Fractal Gatesin muut julkaisut
| Altered State of Consciousness 2009 | Beyond the Self 2013 | The Light That Shines 2018 |
Beyond the Self on ranskalaisen Fractal Gates -yhtyeen toinen pitkäsoitto. Se julkaistiin 18. helmikuuta 2013. Albumin masteroinnista ja miksauksesta vastasi Dan Swanö.
Kappaleet

Kaikki kappaleet säveltäneet ja sanoittaneet Sébastien Pierre & Stéphane Peudupin, ellei toisin mainittu.
Visions VII – 1.02 (instrumentaali)
Dissonance – 3.52
Everblaze – 4.31
On Your Own – 4.41
The Sign – 4.46
Visions VIII – 1.03 (instrumentaali)
Timeless – 3.35
We Are All Leaders – 4.05
Reverse Dawn – 4.27
Mighty Wings – 4.01 (säv. ja san. Harold Faltermeyer & Mark Spiro, Cheap Trick -cover)
The Experiment – 4.32
Beyond the Self – 3.29
Glooms of Cyan – 5.31
Visions IX – 1.01 (instrumentaali)
Kokoonpano

Sebastien Pierre – laulu, koskettimet, rumpuohjelmointi
Stéphane Peudupin – kitarat
Arnaud Hoarau – kitarat
Antoine Verdier – bassokitara
Arnaud Hoarau – soolokitara (#10)
Sotiris Vayenas – soolokitara (#7)
Dan Swanö – puhtaat vokaalit (#3 & #10)
Arvostelut

Sputnikmusic:
Aiheesta muualla

Beyond the Self Discogsissa. (englanniksi)
Albumi Beyond the Self Encyclopaedia Metallum -sivustolla (englanniksi)
Bijelo Polje

| Bijelo Polje Бијело Поље |
| --- | --- |

 Vaakuna
 fiBijelo Polje 
 43°01′44″N, 19°44′46″E 
Valtio:  Montenegro
Maantiede
Kokonaispinta-ala:  924 km² 
Korkeus merenpinnasta:  578 m 
Väestö
Väkiluku (2019)  (arvio):  42 191
Väestötiheys:  45,7 as./km²
 www.bijelopolje.co.me 
Bijelo Polje (Бијело Поље) on kaupunki ja kunta Montenegron pohjoisosassa Serbian vastaisella rajalla. Nimi Bijelo Polje tarkoittaa valkoista peltoa. Kaupungissa oli 1 832 asukasta vuoden 2011 väestönlaskennassa ja kunnassa noin 42 200 asukasta vuoden 2019 arvioissa.
Historia

Bijelo Polje kuului Ottomaanien valtakunnan alaisuuteen vuoteen 1912, jolloin se Balkanin sotien yhteydessä liitettiin Montenegroon. Ottomaanien vallan aikana kaupunki tunnettiin nimellä Akovo.
Väestö

Vuonna 2003 Bijelo Poljen alueella oli 89 124 asukasta, joista asui kaupungissa 32 000 ja kunnassa 57 124. Kunnan asukkaista oli samana vuonna serbejä 36,31 prosenttia, bosniakkeja 25,22 prosenttia, slaavi-muslimeita 17,18 prosenttia ja montenegrolaisia 16,13 prosenttia.
Kaupungin asukkaista on noin 55 prosenttia ortodokseja ja noin 45 prosenttia sunnimuslimeja.
Kulttuuri

Kaupungin tunnetuin rakennus on keskiaikainen Pyhän Pietarin kirkko (Crkva Svetog Petra).
Bijelo Poljen alueelta on kotoisin monia kuuluisia kirjailijoita, kuten Avdo Medjedović, Ćamil Sijarić ja Miodrag Bulatović sekä Risto Ratković, joka kirjoitti ensimmäisen montenegrolaisen novellin Nevidbog. Novellin tapahtumat sijoittuvat Bijelo Poljen alueelle. Kaupunki on myös tunnettu mineraalivedestään, jota kutsutaan nimellä Rada.
Camus cur

| Camus cur> Avaintiedot |
| --- | --- |
Alkuperämaa:  Etelä-Carolina,  Yhdysvallat
Määrä:  Suomessa ei yhtään
Rodun syntyaika:  1985
Alkuperäinen käyttö:  pesukarhun ja oravan metsästys - puuhun ajava koira
Nykyinen käyttö:  metsästyskoira
FCI-luokitus:  ei FCI-rotu
Ulkonäkö
Väritys:  punainen tai punabrindle
Camus cur on yhdysvaltalainen koirarotu.
Ulkonäkö

Korvat ovat riippuvat. Karvapeite on lyhyt ja tiheä, väritykseltään punainen tai juovikas punainen (punabrindle).
Luonne ja käyttäytyminen

Camus cur on luonteeltaan huoleton ja se on helppo kouluttaa.
Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Camus cur ajaa puuhun lähinnä pesukarhua ja oravaa. Se käyttää metsästäessään sekä näkö-, kuulo- että hajuaistia. Oravia metsästettäessä se on suht hiljainen, mutta on äänekkäämpi pesukarhun ja suuremman riistan jäljillä ollessaan. Saarrettuaan riistan puuhun se käyttää raskasta, katkonaista haukkua.
Alkuperä

J. Richard McDuffie kehitti camus curin vuonna 1985 Etelä-Carolinan Aikenissa risteyttämällä keskenään "leopard curia" (amerikanleopardikoira), canadian curia ja "meksikolaista curia". Vuonna 1998 perustettiin Camus Cur Breeders Association.
Brunkom träsk

| Brunkom träsk |
| --- | --- |
Valtiot:  Suomi 
Paikkakunta:  Raasepori
Koordinaatit:  60°06′23″N, 23°35′43″E
Järvinumero:  82.002.1.003
Mittaustietoja
Pinnankorkeus:  27,1 m 
Rantaviiva:  5,3 km 
Pinta-ala:  0,52 km² 
Tilavuus:  0,0012 km³ 
Keskisyvyys:  2,4 m 
Suurin syvyys:  3,9 m 
 fiBrunkom träsk 
Brunkom träsk on matala järvi Raaseporin pohjoisosassa lounaisella Uudellamaalla. Sen pinta-ala on 52 hehtaaria. Etäisyys Tammisaaresta on kuusitoista kilometriä pohjoiskoilliseen.
Maantiede

Brunkom träskin pituus lounaasta koilliseen on 1,6 kilometriä. Järvessä sijaitsee kaksi alle aarin laajuista luotoa. Brunkom träskin länsiosa on melko tasaleveä, itäosa on kapea. Syvin kohta sijaitsee altaan keskivaiheilla. Järven länsirannalla on pientaloja, koillisessa on viljelysaukea. Itärannalla sijaitsee pieni luonnonsuojelualue, järven pohjoispuolella on muinaishautoja. Brunkom träskiin virtaa laskuojia läheisiltä soilta. Pohjanpitäjänlahden perukka sijaitsee alle kaksi kilometriä järveltä länteen.
Brunkom träskin pohjoispuolella sijaitsee Degersjön, itäpuolella sijaitsee Skogängsgölen (48,2 metriä mpy), josta kulkee laskuoja Brunkom träskiin. Brunkom träskin ekologinen tila on hyvä, vesitilavuus on 1 229 000 kuutiometriä.
Brunkom träsk (82.002.1.003) kuuluu Fiskarsinjoen vesistöön (82.002), joka on kolmannen jakovaiheen vesistöalue Saaristomeren rannikkoalueen ja Ahvenanmaan päävesistössä (82). Fiskarsinjoen vesistöön kuuluu 76 vähintään hehtaarin laajuista järveä, joista laajimmat ovat Määrjärvi, Degersjön, Seljänalanen ja Simijärvi. Niitä seuraavat noin puolen neliökilometrin laajuiset Brunkom träsk ja Bastsjö.
Candy Clark

Candy Clark vuonna 1977.
Candace June "Candy" Clark (s. 20. kesäkuuta 1947) on yhdysvaltalainen näyttelijä. Hän syntyi Normanissa, Oklahomassa, ja kasvoi Texasissa, jossa hän kävi Trimble Tech High Schoolia Fort Worthissa. 18-vuotiaana hän muutti New Yorkiin, ja hän aloitti siellä uransa mallina. John Huston löysi Clarkin, joka debytoi vuonna 1972 draamassa Fat City – kova kaupunki.
Clark oli vuonna 1974 ehdolla parhaan naissivuosan Oscarin saajaksi roolista elokuvassa Svengijengi '62. Hän oli David Bowien vastanäyttelijä Nicholas Roegin ohjaamassa vuonna 1976 julkaistussa scifi-klassikossa The Man Who Fell to Earth. Vuonna 1984 hän sai parhaan naissivuosan Saturn-palkinnon elokuvasta Sininen salama. Hän on esiintynyt myös esimerkiksi elokuvissa Saatanan riivaama (1983) ja Sininen salama (1983). Hän on ollut naimisissa näyttelijä Marjoe Gortnerin kanssa vuosina 1978–1979 ja elokuvatuottaja Jeff Waldin kanssa 1987–1988.
Aiheesta muualla

Candy Clark Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Candy Clark
Käännös suomeksi
Brian Molko
Vierailevana vokalistina

Timo Maas – "Pictures", "Like Siamese", "First Day"
Kristeen Young – "No Other God"
Dream City Film Club – "Some"
Jane Birkin – "Smile"
ac acoustics – "Crush"
Alpinestars – "Carbon Kid"
Trash Palace – "The Metric System", "Je t'aime, moi non plus"
Hotel Persona – "Modern Kids"
Faultline, Brian Molko & Françoise Hardy – "Requiem for a jerk"
Indochine - Pink Water 3
Hän myös kirjoitti englanninkielisen sanoituksen ranskalaisen rockyhtye Indochinen kappaleeseen Pink Water 3.
Aiheesta muualla

Wikimedia Commonsissa on kuvia tai muita tiedostoja aiheesta .
Brian Molko Internet Movie Databasessa. (englanniksi)
Blanca

| Blanca, Blanka |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Bianca, Bianka, Blanche, Branca 
Nimen alkuperä:  latinan blanc ’valkoinen’
Infobox OKVirheellinen NIMI-arvo: 
Blanca on naisen etunimi. Se pohjautuu valkoista merkitsevään myöhäislatinan sanaan blanc. Nimen muinaissaksalainen (ja ruotsalainen) muoto Blanka on Suomessa tuttu taidemaalari Albert Edelfeltin merkkiteoksesta Kuningatar Blanka (1877).
Blanka Namurilainen ja prinssi Haakon Albert Edelfeltin historiamaalauksessa.
Digi- ja väestötietoviraston mukaan Suomessa on elokuuhun 2023 mennessä tilastoitu noin 80–90 Blanca-nimistä ja noin 50–60 Blanka-nimistä naista.
Nimipäivä

Helsingin yliopiston almanakkatoimiston julkaisemassa hevosten nimipäiväkalenterissa Blancan nimipäivä on 2. joulukuuta.
Tunnettuja Blancoja ja Blankoja > Kuningattaria

Blanka (1188–1252), ransk. Blanche, Ranskan kuninkaan Ludvig VIII:n puoliso
Blanka Namurilainen (1318–1363), Ruotsin ja Norjan kuninkaan Maunu Eerikinpojan puoliso
Blanka I (1387–1441), Navarran kuningatar 1425–1441, Sisilian kuningatar 1402–1409
Blanka II (1424–1464), Navarran kuningatar 1461–1464
Tunnettuja Blancoja ja Blankoja > Muita

Blanca Cerón (s. 1974), espanjalainen uimari
Blanca Fernández Ochoa (1963–2019), espanjalainen alppihiihtäjä ja olympiamitalisti
Blanca Ovelar (s. 1957), paraguaylainen poliitikko ja entinen ministeri
Blanka Paulů (s. 1954), tšekkoslovakialainen maastohiihtäjä ja olympiamitalisti
Blanca Paloma Ramos Baeza (s. 1989), Blanca Paloma, espanjalainen laulaja
Blanka Stajkow (s. 1999), Blanka, puolalainen laulaja
Blanka Vlašić (s. 1983), kroatialainen korkeushyppääjä ja olympiamitalisti
Buddy Longway

Buddy Longway on sveitsiläisen Deribin (Claude de Ribaupierre) luoma lännensarjakuva.
Buddy Longwaytä julkaistiin vuodesta 1972 alkaen Tintin-lehdessä ja albumeina. Vuoteen 1987 mennessä Derib julkaisi 16 albumia ja vuosina 2002–2006 vielä neljä.
Buddy Longway kertoo turkismetsästäjästä. Sarja sijoittuu suurten biisonilaumojen aikaan, jolloin intiaanit elivät vielä vapaasti. Maisemia ovat Kalliovuoret ja preeria. Sarjan poikkeuksellisia piirteitä on realismi: henkilöt ovat epätäydellisiä ja epäröiviä; he vanhenevat sarjan edetessä.
Buddy Longway suomeksi

Ensimmäinen albumi Sainuk ilmestyi suomeksi Zoom-albumina 14/1975. Vuonna 2017 Apollo julkaisi niteen Myötä- ja vastamäessä, joka sisältää neljä ensimmäistä seikkailua.
Catalan (Monaco)

Catalan de Grimaldi (1415 – heinäkuu 1457) oli Monacon herra vuosina 1454–1457. Italiankieliseltä kutsumanimeltään Catalano oli perinyt vallan isältään Juhana I:ltä.
Catalanolla oli heikko terveys. Hän kuoli ehdittyään hallita vain kolme vuotta. Ennen kuolemaansa hän määräsi alaikäisen tyttärensä Claudine Grimaldin naimaan 30 vuotta vanhemman serkkunsa Lambertin (k. 1494). Lambert oli tuolloin Mentonin ja Antibesin herra yhdessä veljensä Gasparin kanssa. Avioliitto varmisti Grimaldien sukuvallan säilymisen Monacossa, sillä Lambert kuului suoraan miespuolisen perimyksen kautta genovalaiseen Grimaldien sukuun.
| 0 | 1 | 2 | 3 |
| --- | --- | --- | --- |
|  | Edeltäjä: Juhana I | Monacon herra 8. toukokuuta 1454 – heinäkuu 1457 | Seuraaja: Claudine Grimaldi |
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Brooklyn (elokuva)

| Brooklyn |
| --- | --- |

Ohjaaja:  John Crowley
Käsikirjoittaja:  Nick Hornby
Perustuu:  Colm Tóibínin romaaniin Brooklyn
Tuottaja:   Finola Dwyer  Amanda Posey 
Säveltäjä:  Michael Brook
Kuvaaja:  Yves Bélanger
Leikkaaja:  Jake Roberts
Pukusuunnittelija:  Odile Dicks-Mireaux
Pääosat:   Saoirse Ronan  Emory Cohen    Domhnall Gleeson  Jim Broadbent  Julie Walters 
Valmistustiedot
Valmistusmaa:   Irlanti  Iso-Britannia  Kanada 
Tuotantoyhtiö:   BFI  BBC Films  Wildgaze Films  Fox Searchlight Pictures  TSG Entertainment 
Levittäjä:  20th Century Studios InterCom Netflix Disney+
Ensi-ilta:   2015-01-2626. tammikuuta 2015 (Sundance)  2015-11-066. marraskuuta 2015 (Britannia)  
Kesto:  112 min
Alkuperäiskieli:  englanti
Budjetti:  10 miljoonaa dollaria
Tuotto:  35,6 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Brooklyn on vuonna 2015 ensi-iltansa saanut historiallinen draamaelokuva, jonka on ohjannut John Crowley. Sen on käsikirjoittanut Nick Hornby kirjailija Colm Tóibínin samannimisen romaanin pohjalta. Sen pääosissa ovat Saoirse Ronan, Emory Cohen, Domhnall Gleeson, Jim Broadbent ja Julie Walters. Elokuva sijoittuu vuoteen 1952 ja kertoo nuoren irlantilaisnaisen, Eilis Lacey maahanmuutosta Brooklyniin.
Brooklyn sai ensi-iltansa Sundancen elokuvajuhlilla 26. tammikuuta 2015. Elokuva sai kolme Oscar-ehdokkuutta parhaasta elokuvasta, naispääosasta ja sovitetusta käsikirjoituksesta.
Vuonna 2016 Brooklyn äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Näyttelijät

| 0 | 1 | 2 |
| --- | --- | --- |
|  Saoirse Ronan  | … |  Eilis Lacey   |
|  Emory Cohen  | … |  Anthony Fiorello   |
|  Domhnall Gleeson  | … |  Jim Farrell   |
|  Jim Broadbent  | … |  Father Flood   |
|  Julie Walters  | … |  Madge Kehoe   |
Aiheesta muualla

Seaver, Jay    : Brooklyn     eFilmCritic.com    .  12.11.2015    . Arkistoitu 17.4.2021  . Viitattu 2.4.2021   . (englanniksi)
Cronin, Frances    : Saoirse Ronan's tears over Oscar-tipped Brooklyn role     BBC News    .  4.11.2015    . Arkistoitu 31.3.2022  . Viitattu 2.4.2021   . (englanniksi)
Brooklyn: Official HD Trailer  SearchlightPictures / Youtube .  9.7.2015 . Viitattu 2.4.2021. (englanniksi)
Camilla Grebe

| Camilla Grebe |
| --- | --- |

Henkilötiedot
Syntynyt: 1968
Kirjailija
Äidinkieli: ruotsi
Tuotannon kieli: ruotsi
Palkinnot
 Lasiavain-palkinto 2018 ja 2020 
Aiheesta muualla
Löydä lisää kirjailijoitaKirjallisuuden teemasivulta
Camilla Grebe  (s. 1968) on ruotsalainen jännityskirjailija ja liikkeenjohdon konsultti, koulutukseltaan ekonomi. Hänen läpimurtoteoksena on Kun jää pettää alta, joka on käännetty yli 20 kielelle. Hän on kirjoittanut myös Paul Leander-Engströmin kanssa. Grebe on saanut Lasiavain-palkinnon vuosina 2018 ja 2020. Rikossarjan Siri Bergman hän on kirjoittanut sisarensa Åsa Träffin kanssa.
Palkinnot

Ruotsin dekkariakatemia: Vuoden paras rikosromaani: 2017
Lasiavain-palkinto: 2018, 2020
Teokset

Camilla Grebe ja Åsa Träff: Levoton mieli, 2022 (Någon sorts frid, 2009)
Camilla Grebe ja Åsa Träff:  Karvas kuin kuolema, 2023 (Bittrare än döden, 2010)
Camilla Grebe ja Åsa Träff: Innan du dog, 2012
Camilla Grebe ja Åsa Träff: Mannen utan hjärta, 2013
Camilla Grebe ja Åsa Träff: Eld och djupa vatten, 2015
Camilla Grebe & Paul Leander-Engström: Pietarin kapellimestari, 2014 (Dirigenten från Sankt Petersburg, 2013)
Camilla Grebe & Paul Leander-Engström: Omskin kauppias, 2016 (Handlaren från Omsk, 2014)
Camilla Grebe & Paul Leander-Engström: Moskovan mies, 2017 (Den sovande spionen, 2016)
Kun jää pettää alta, 2017 (Älskaren från huvudkontoret, 2015)
Lemmikki, 2018 (Husdjur, 2017)
Horros, 2019 (Dvalan, 2018)
Varjokuvat, 2020 (Skuggjägaren, 2019)
Veteen piirretty viiva, 2021 (Alla ljuger)
Ajasta ikuisuuteen, 2022 (Välkommen till evigheten)
Billy West

| Billy West |
| --- | --- |

Henkilötiedot
Koko nimi:  William Richard West
Syntynyt: 16. huhtikuuta 1952 (ikä 72)  Detroit, Michigan
Näyttelijä
Taiteilijanimet:  Johnny Reagan
Aktiivisena:  1988–
Merkittävät roolit:  Ren & Stimpy (Ren ja Stimpy) Väiski Vemmelsääri (Space Jam) Philip J. Fry (Futurama)
Aiheesta muualla
Viralliset kotisivut
IMDb 
Elonet
Billy West (oikealta nimeltään William Richard West, s. 16. huhtikuuta 1952 Detroit, Michigan, Yhdysvallat) on yhdysvaltalainen ääninäyttelijä, joka tuli tunnetuksi näyteltyään Ren ja Stimpyn molempia päähahmoja. Parhaiten hänet kuitenkin tunnetaan Futuramasta, jossa hän on Philip J. Fryn lisäksi tohtori Zoidbergin ja professori Farnsworthin äänenä.
Elämä

West syntyi Detroitissa, Michiganissa, josta hän muutti äitinsä ja kahden veljensä kanssa Bostoniin vuonna 1963, ollessaan 11-vuotias. West opetteli trumpetin soittamista asuessaan Detroitissa ja kitaran soittamista Bostonissa. Hän päätyi lopulta muusikoksi ja esiintyi 17 vuoden ajan useissa yhtyeissä lopettaen muusikon uransa vuonna 1978, minkä jälkeen hän ryhtyi stand up -koomikoksi ennen siirtymistään ääninäyttelijäksi.